Ερυθρό της Βεγγάλης

Το Ερυθρό της Βεγγάλης (4,5,6,7-τετραχλωρο-2',4',5',7'-τετραϊωδοφλυοροσκεΐνη) είναι χρωστική. Το άλας της με νάτριο χρησιμοποιείται συχνά σε οφθαλμικές σταγόνες για τη χρώση του τραυματισμένων κυττάρων του  επιπεφυκότα και του κερατοειδή χιτώνα και την ταυτοποίηση έτσι μιας οφθαλμικής βλάβης. Η χρωστική χρησιμοποιείται επίσης για την χρώση πρωτοζώων Foraminifera κατά την μικροσκοπική ανάλυση, η οποία επιτρέπει τη διάκριση μεταξύ μορφών που ήταν ζωντανά η νεκρά κατά τον χρόνο συλλογής τους.

Μια μορφή του Ερυθρού της Βεγγάλης εξετάζεται επίσης ως θεραπευτική αγωγή για ορισμένους καρκίνους του δέρματος. Η φαρμακευτική μορφή, γνωστή ως PV-10, υπόκειται τώρα σε κλινικές δοκιμές για το μελάνωμα και τον καρκίνο του μαστού. Η εταιρεία έχει επίσης ετοιμάσει ένα φάρμακο βασισμένο στο Ερυθρό της Βεγγάλης για την αγωγή του of εκζέματος και της ψωρίασης, και αυτό το φάρμακο, PH-10, βρίσκεται σε κλινικές δοκιμές.

 Ιστορία και ετυμολογία 
Το Ερυθρό της Βεγγάλης παρασκευάστηκε αρχικά το 1882 από τον Ghnem, ως ανάλογο της φλουορεσκεΐνης.Alexander, Walter (2010).  Το όνομά του προέρχεται από το ρόδο και την Βεγγάλη; δηλώνεται ως Ερυθρό της Βεγγάλης (rose bengal ή Rose Bengal) στην επιστημονική βιβλιογραφία.Senning, Alexander (2006). 

 Χημικές χρήσεις 
Το Ερυθρό της Βεγγάλης χρησιμοποιείται  επίσης στην συνθετική χημεία για τον σχηματισμό singlet oxygen από triplet oxygen. Το singlet oxygen μπορεί στη συνέχεια να χρησιμοποιηθεί για ένα πλήθος χρήσιμων αντιδράσεων, ιδιαίτερα [2 + 2] κυκλοποίησης με αλκένια ή παρόμοια.

Από το Ερυθρό της Βεγγάλης μπορούν να προκύψουν πολλά παράγωγα με σημαντικές ιατρικές εφαρμογές. Ενα τέτοιο παράγωγο με την ιδιότητα του ηχοευαίσθητου και ταυτόχρονα φωτοαναίσθητο, έτσι ώστε με ένα εστιασμένο υπέρηχο υψηλής έντασης, θα ήταν δυνατή η χρήση του στην θεραπεία του καρκίνου. Το παράγωγο συντέθηκε με αμίδωση του Ερυθρού της Βεγγάλης, η οποία απενεργοποίησε τις ιδιότητες του φθορισμού και της φωτοευαισθησίας της αρχικής ουσίας, με αποτέλεσμα μια χρήσιμη ουσία, με το όνομα RB2.Kim, Y; Valentina Rubio; Jianjun Qi; Rongmin Xia; Zheng-Zheng Shi; Leif Peterson; Ching-Hsuan Tung; Brian E. O'Neill (2012). 

Στα άλατα του Ερυθρού της Βεγγάλης περιλαμβάνεται το C20H4Cl4I4O5·2Na (CAS 632-69-9). Αυτό το άλας της ουσίας με νάτριο είναι μία βαφή με τις δικές της μοναδικές ιδιότητες και χρήσεις."Rose Bengal Sodium Salt". 

 Εφαρμογές στη Βιολογία 
Το PV-10 παρατηρήθηκε ότι επιτυγχάνει κατά 60% θετική ανταπόκριση στους όγκους, σύμφωνα με ερευνητές σε μελάνωμα δεύτερης φάσης, σύμφωνα με μία μελέτη. Στο 75% των ασθενών παρατηρήθηκε τοποπεριορισμός της ασθένειας. Εχει επίσης επιβεβαιωθεί μια επίδραση στις γύρω περιοχές, κάτι το οποίο παρατηρήθηκε στις δοκιμές της πρώτης φάσης, όπου οι χωρίς θεραπεία αλλοιώσεις αντέδρασαν επίσης θετικά στη θεραπεία, πιθανόν λόγω απόκρισης του ανοσοποιητικού. Τα δεδομένα αυτά βασίζονται σε ενδιάμεσα αποτελέσματα των πρώτων 40 ασθενών που τους χορηγήθηκε το σκεύασμα σε μελέτη συνόλου 80 ασθενών.Metastatic Melanoma PV-10 Trial Results Encouraging Says Drug Company, Medical News Today, 09 Jun 2009 Το Ερυθρό της Βεγγάλης έδειξε όχι μόνο ότι προλαμβάνει την ανάπτυξη και την εξάπλωση του καρκίνου των ωοθηκών, αλλά προκαλεί επίσης την νέκρωση και στη συνέχεια την απόπτωση των καρκινικών κυττάρων. Αυτό αποδείχθηκε in vitro, με σκοπό να αποδειχθεί ότι το Ερυθρό της Βεγγάλης αποτελεί ένα πιθανό θεραπευτικό μέσο για τον καρκίνο, και θα πρέπει να γίνει περαιτέρω έρευνα.Koevary, S (2012). 

Το Ερυθρό της Βεγγάλης χρησιμοποιείται επίσης στη Βιολογία σε μοντέλα ισχαιμικού εγκεφαλικού επεισοδίου με πειραματόζωα  (photothrombotic stroke models). Ενας βώλος της ουσίας εγχέεται ενδοφλεβίως. Στη συνέχεια η περιοχή ενδιαφέροντος  (π.χ., ο εγκεφαλικός φλοιός) εκτείθεται και φωτίζεται με τη βοήθεια ακτίνας LASER στα 561 nm. Σχηματίζεται ένας θρόμβος στα φωτιζόμενα αιμοφόρα αγγεία, προκαλώντας εγκεφαλικό στον εξαρτώμενο εγκεφαλικό ιστό.Salber D,  et al. (2006). Watson BD, Dietrich WD, Busto R, Wachtel MS, Ginsberg MD (1985). 

Το Ερυθρό της Βεγγάλης χρησιμοποιήθηκε για 50 στη διάγνωση του καρκίνου στο ήπαρ και στα μάτια. Εχει επίσης χρησιμοποιηθεί ως εντομοκτόνο.Capinera, John L.; Squitier, Jason M. (2000). Martin, Phyllis; Mischke, Sue; Schroder, Robert (1998). 

Το Ερυθρό της Βεγγάλης είναι ικανό να χρωματίσει κύτταρα όταν το επιθήλιο της επιφάνειας δεν προστατεύεται ικανοποιητικά από από το περιοφθαλμικό δακρυικό φιλμ, διότι το Ερυθρό της Βεγγάλης έχει αποδειχθεί ότι δεν μπορεί να χρωματίσει κύτταρα λόγω της προστατευτικής δράσης αυτών των περιοφθαλμικών δακρυικών φιλμ.Feenstra, R; Tseng, S (July 1992).  Γι' αυτό το λόγο η ουσία είναι συχνά χρήσιμη ως υλικό χρώσης για τη διάγνωση ορισμένων ιατρικών παθήσεων, όπως οι διαταραχές του κερατοειδή και του βλεφάρου.Yokoi, Norihiko (2012). 

Το Ερυθρό της Βεγγάλης έχει χρησιμοποιηθεί για τη χρώση της επιφάνειας του ματιού για να μελετηθεί η αποτελεσματικότητα των punctal plugs για την σφράγιση των δακρυϊκών πόρων κατά τη θεραπεία ξηράς κερατοεπιπεφυκίτιδος.Ervin AM, Wojciechowski R, Schein Ο (2010). 

Το Ερυθρό της Βεγγάλης ερευνάται ως μέσω για την δημιουργία νανο-ραμμάτων.Chan, B; Chan, O; So, K (2008).  Η πληγή χρωματίζεται και στις δύο πλευρές με αυτό και στη συνέχεια φωτίζονται με έντονο φως. Αυτό δένει τις μικροσκοπικές ίνες κολλαγόνου μεταξύ τους σφραγίζοντας την πληγή.O’Neill A.C., Winograd J.M, Zeballos J.M., Johnson T.S., Randolph M.A., Bujold K.E., Kochevar I.E., Redmond R.W. (2007). Mulroy L., Kim J., Wu I., Scharper P., Melki S.A., Azar D.A., Redmond R.W., Kochevar I.E. (2000). Proano C.E., Mulroy L., Erika Jones E., Azar D.A., Redmond R.W., Kochevar I.E. (2004).  Η επούλωση είναι ταχύτερη και μειώνονται οι πιθανότητες μόλυνσης του τραύματος.Laser Show in the Surgical Suite, Technology Review, March/April 2009Laser Show in the Surgical Suite, Technology Review, 02.11.2009

Το Ερυθρό της Βεγγάλης χρησιμοποιείται για να καταστείλει την ανάπτυξη βακτηρίων σε πολλά μικροβιολογικά υποστρώματα, όπως το άγαρ του Cooke.

Το Ερυθρό της Βεγγάλης έχει χρησιμοποιηθεί ως υλικό χρώσης του πρωτοπλάσματος για τη διάκριση μεταξύ ζώντων και νεκρών μικροοργανισμών, ιδιαίτερα στα Foraminifera (τρηματοφόρα), από το 1950 όταν ο Bill Walton ανέπτυξε την τεχνική.Walton, W. (1952), «Techniques for recognition of living foraminifera», Contrib. 

 Παραπομπές 

Κατηγορία:Οφθαλμολογία
Κατηγορία:Φαινόλες